12/12/2019 | Administración LocalMunicipal
Ribeira
Lista definitiva, designación do tribunal, lugar, data e hora do inicio do proceso selectivo para a provisión en propiedade dunha praza de policía local (mobilidade horizontal). OEP 2018

DECRETO: APROBACIÓN DA LISTA DEFINITIVA DE ASPIRANTES ADMITIDOS E EXCLUÍDOS NO PROCESO SELECTIVO PARA A PROVISIÓN EN PROPIEDADE DUNHA PRAZA DE POLICÍA LOCAL (RESERVADA PARA A MOBILIDADE HORIZONTAL) EN DESENVOLVEMENTO DA OFERTA DE EMPREGO PÚBLICO DO ANO 2018, NOMEAMENTO DO TRIBUNAL CUALIFICADOR, LUGAR, DATA E HORA DO INICIO DO PROCESO SELECTIVO Visto o expediente que se tramita para a provisión en propiedade dunha praza de policía local (reservada para a mobilidade horizontal), en desenvolvemento da Oferta de Emprego Público do ano 2018, a través do proceso de concurso, segundo as Bases de selección que foron aprobadas por acordo da Xunta de Goberno Local na súa sesión de data 18/07/2019, e publicadas no Boletín Oficial da Provincia de A Coruña número 139 do 24/07/2019, no taboleiro de anuncios do Concello de Riveira, así como na súa páxina web, anunciándose a convocatoria no citado boletín provincial, no Diario Oficial de Galicia número 156 do 20/08/2019, no Boletín Oficial do Estado número 215 do 07/09/2019 e no taboleiro de anuncios da Casa Consistorial. Rematado o prazo de presentación de solicitudes, e de conformidade coa Base 6.ª das que rexen este proceso selectivo, esta Alcaldía, na data 18/10/2019, ditou resolución aprobando a lista provisional dos/as aspirantes admitidos/as e excluídos/as no proceso selectivo antes referido, que se publicou no BOP de A Coruña de data 25/10/2019 número 204, na páxina web do Concello, e no taboleiro de anuncios da Casa Consistorial no que estivo exposta ao público desde a data 25/10/2019 ata a data 5/12/2019, concedéndose un prazo de 10 días hábiles, contado desde o seguinte ó da publicación da resolución no BOP, para a presentación de reclamacións. Polo exposto, rematado o referido prazo, esta Alcaldía, de conformidade coa Base 6.ª das que rexen este proceso selectivo, RESOLVE: Primeiro. –Aproba-la lista definitiva dos/as aspirantes admitidos/as e excluídos/as no proceso selectivo antes referido, do xeito seguinte: a) Admitidos: b) Excluídos: ningún. A inclusión dos aspirantes na lista definitiva de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo. –A lista definitiva de admitidos/as e excluídos/as publicarase no Boletín Oficial da Provincia e no taboleiro de anuncios da Casa Consistorial. Así mesmo, a título informativo e complementario, publicarase na páxina web do Concello de Riveira (www.riveira.es) no apartado “taboleiro de anuncios”. Terceiro. –Nomear o seguinte Tribunal Avaliador do proceso selectivo: Presidente. –Titular: Juan Manuel Salguero del Valle, secretario xeral do Concello de Riveira. Suplente: José Martínez de Llano Orosa, técnico de administración xeral do Concello de Riveira. Secretario. –Titular: María Sieira Rios, técnico de administración xeral do Concello de Riveira. Suplente: Pablo Bao Castro, interventor do Concello de Riveira. Vogais. –1.º vogal: Titular: José Manuel Bretal Laranga, inspector xefe accidental da policía local do Concello de Riveira. Suplente: Josep F Catalina Inmaculada Bramley De Sanjuan, oficial da policía local do Concello de Riveira.2.º vogal: Titular: Fabian Marcelo Carrizales Amella, policía local do Concello de Riveira. Suplente: Magalie Yechou Aguirre de Carcer, policía local do Concello de Riveira.3.º vogal: Titular: Marta Marina Bahriy Gaspart, policía local do Concello de Riveira: Suplente: Federico Matias Berrojalbiz Goro, policía local do Concello de Riveira. Contra a composición deste Tribunal poderá presentarse escrito de recusación, de acordo cos artigos 23 e 24 da Lei 40/2015, do 1 de outubro, do Réxime Xurídico do Sector Público. Cuarto. –Convocar ós membros do Tribunal Avaliador para que concorran á Casa Consistorial do Concello de Riveira o día 20 de decembro de 2019, ás 9.00 horas, co obxecto de proceder á súa constitución e ao inicio do proceso selectivo coa valoración dos méritos presentados e debidamente acreditados polos/as aspirantes, de acordo co baremo que se recolle nas bases que rexen este proceso selectivo e determinado no Anexo III da Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. Quinto. –Contra a presente resolución poderá interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da súa publicación no BOP de A Coruña. Con carácter potestativo e previo, poderá interpoñer recurso de reposición ante esta Alcaldía, no prazo dun mes, contado desde o día seguinte ó da súa publicación no BOP de A Coruña. Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. En Riveira, a 09 de decembro de 2019. O alcalde Manuel Ruiz Rivas